余额宝

余额宝是支付宝推出个资金管理服务，转入余额宝就相当于买仔蚂蚁金服自家个网商银行或者天弘基金提供支持个货币基金。用户好随时随地拿存勒余额宝里向个资金去消费。

历史
余额宝是从2013年春节以后支付宝立项个“二号项目”来个。同年4月份，解决脱技术、产品、监管问题以后，项目团队开始起名字，阿末定名“余额宝”。6月13号，余额宝正式上线，17号来勒北京举行新闻发布会介绍。。

2013年成立以来，余额宝资金规模飞速增长。余额宝产品仅發佈一個号头，资金规模已超百亿元，账户数目超过400万户。余额宝发布个辰光只支持天弘基金个增利宝（2015年5月15号改名叫天弘余额宝货币）货币基金，天弘基金拥有6個号头个排他期，收个管理费95%畀支付宝。到2018年一季度末，余额宝资产净值达到1.6891万亿元。

2017年5月27号零点钟开始，余额宝个人用户持有个最高限额从100万下调到25万人民币，存量、转出等服务功能弗受影响。2017年8月14号零点钟，余额宝再下调个人用户持有个最高限额，从25万下调至10万。2017年12月8号零点钟开始，余额宝头一趟设定每日天个申购总额只有2万块人民币。2018年2月1号开始，余额宝设置每日天申购总量，表明余额宝会得暂停自动转入功能，而转出、消费、收益结算咾啥个侪弗受影响。

2018年5月4号开始，余额宝接入博时、中欧基金公司旗下个两只货币基金，对部分用户开放2月1号起个限购。2018年5月21号开始，华安基金旗下货币基金华安日日鑫货币A也接进余额宝余额宝开放常态化：接入华安基金产品，限额“抢购”成历史 .澎湃新闻.[2018-05-20].。

2019年4月9号开始，天弘基金宣布，4月10号开始，取消余额宝货币市场基金个人交易账户个持有额度帮单日天申购额度限制。

批评
2014年2月份，央视证券资讯频道执行总编辑兼首席评论员钮文新批评余额宝，表示余额宝“冲击经济安全”，“应当取缔”。

参考

Category:蚂蚁集团